Alboraia treballa en tractar de triplicar el servei de neteja amb reunions entre l'alcalde, regidors i tècnics
03 de octubre de 2023

L'alcalde d'Alboraia, Miguel Chavarría, ha presidit una reunió amb totes les regidories implicades i el personal tècnic per a abordar un dels majors reptes de la legislatura: el servei de neteja. Es tracta d'una trobada per a treballar en els plecs que regiran el nou contracte, aprofitant la caducitat de l'actual que ha estat en vigor els últims 10 anys.

"Hem estat funcionant amb un contracte de fa 10 anys, però Alboraia ha crescut moltíssim i s'ha tornat molt més complexa", explica Chavarría. "És moment d'actualitzar i adaptar el servei a la realitat actual, però els recursos disponibles són el nostre gran obstacle per culpa del deute: perquè s'entenga, en 2023 estem pagant encara la neteja de l'any 2009, és a dir, pressupost que hauria d'estar dedicant-se al servei actual pararà a la neteja impagada de l'anterior govern".

És per això que s'estan estudiant i analitzant diverses vies per a aconseguir l'objectiu amb tantes persones implicades. De fet, a la reunió també va assistir una persona externa per a parlar d'experiències en altres consistoris.

La intenció del nou contracte és triplicar el servei perquè cobrisca les necessitats de La Patacona, Port Saplaya, el nucli tradicional i l'horta i tindre llest el contracte de cara al pròxim any, si bé l'acord haurà de ser recolzat pel Ple Municipal.